Tuomas-vastuuryhmä 19.10.2020 klo 17.00-19.35, Suurella sydämellä -klubi / Seurakuntien talo

Paikan päällä Tiina Mononen (pj.), Mikko Wirtanen, Lauri Eskelinen, Hannu Hahto (sihteeri), Kaija Jääskeläinen, Anne Karhola, Aarne Plukka, Timo Saarinen, Jouni Siirtola ja Anne Vehmas sekä Microsoft Teamsin kautta Kaija Jerkku, Risto Moisio, Sari Papunen (poistui klo 19.15) ja Liisa Puronen.

1. Kokouksen avaus

* Anne K. piti alkuhartauden, lähtökohtana raamatunkohta Joh. 5 Betesdan lammikosta, jonka luona Jeesus paransi 38 vuotta sairastaneen miehen. Miksi mies parani? Terapiapiireissä sanotaan, että ihminen uskoo sen tarinan, joka hänen elämästään on kirjoitettu. Mies uskoi mitä Jeesus sanoi. Anne luki loppuun Pyhän Birgitan rukouksen.
* Käytiin läpi kuulumisia paikallaolevilta ja Teamsin kautta.

2. Kuluvan syksyn messut

Isäinpäivän messu

* Tiina on menossa kokousviikon keskiviikkona messukokoukseen, mennään kahdella ehtoollispaikalla.

Adventtimessu

* Sari Papunen kokoaa. Pidetään kaksi messua. Pekka Simojoki on tulossa saarnaajaksi. Pohdittiin pitäisikö Pekalle maksaa jokin korvaus, kun artisteilla on keikat vähentyneet. Selviää vielä kuinka paljon Pekka esittää messussa musiikkia, pohditaan tulevan maanantain kokouksessa. Oltiin sitä mieltä, että vastuuryhmän täytyisi vetää jokin linja kenelle maksetaan. Pelkästä saarnasta ei makseta, mutta Timolle ja vieraileville kuoronjohtajille maksetaan. Vastuupapit tutkivat asiaa ja tuovat tuloksensa vastuuryhmälle tiedoksi.

Uudenvuoden messun toteutus

* Ei ole saatu vielä kokoajaa. Ei vielä tiedetä saadaanko messua oikeasti pitää. Timo korosti, että uudenvuoden messuille on aina tähän mennessä ollut kysyntää. Päätettiin, että voisi olla kaksi messua klo 18 ja 20. Jos ei löydy kokoajaa, vastuuryhmä kokoaa messun Kaija Jä:n johdolla. Tiina toimii liturgina ja Mikko saarnaajana. Ongelma uudenvuodenmessuissa on ollut löytää tekijöitä, kävijöitä on kyllä riittänyt.

Joulualttari Aleksanterin kirkon ulkopuolelle

* Tullut esille kirkon työntekijöiden tiimissä. Sami Uusi-Rauva on kysynyt, voisivatko Tuomasaktiivit rakentaa jouluaiheisen rukousalttarin kirkon ulkopuolelle. Pitää olla jotenkin suojattu (ilkivallan takia). Ei riitä pelkkä sisällön rakentaminen, pitää rakentaa myös fyysiset puitteet. Sari sanoi, että adventtimessujen tekijöistä voisi löytyä tekijöitä. Ajoitus jo adventtiin, ei vasta jouluun. Seija Savinainen-Hallfast on jo lupautunut rakentamaan jouluseimen kirkkoon sisälle. Timo ehdotti Kehittämispalvelujen ottamista mukaan, alttaria voisi myös mainostaa lehdissä. Tiina laittaa Samille Sarin yhteystiedot ja he keskustelevat keskenään, esim. onko alttari jo adventtina vai myöhemmin.

YouTube-messujen tekstitys

* Paula Aarnio on ilmoittanut, että kaikissa YouTube-messuissa pitäisi olla tekstitys viimeistään kahden viikon kuluttua messun julkaisemisesta. Messut poistuvat Aleksanterin kirkon YouTube-kanavasta noin kolmen viikon jälkeen. Messut kestävät noin tunnin, mutta tekstityksen tekemiseen menisi useampi tunti. Onko pakko tekstittää? Joku voi valittaa puutteesta Aluehallintovirastoon. Kuka tekstittäisi? Riittäisikö tekstit PDF-muodossa? Ei ehkä tarvitse tekstittää ihan kaikkea. Esim. esirukousjaksosta voisi riittää vetäjän alku- ja loppujuonnot, ei kaikkia yksittäisiä rukouksia. Onko budjetissa varaa palkata joku tekemään? Myöskään striimaajille ei ole maksettu mitään. Tiina voi tehdä PDF:n, esim. liturgilla on aina tarkempi kuvaus messun kulusta.
* Päädyttiin siihen, että messut olisivat pääsääntöisesti 2 viikkoa nähtävillä YouTubessa ja poistettaisiin sen jälkeen. Tämänkään vuoksi ei kannata perustaa omaa YouTube-kanavaa Tuomasmessulle, koska muuten kanavalla olisi välillä tyhjää. Erikoismessut voidaan tekstittää, esim. juhlamessu.

3. Kevään messut

Tuhkamessu

* Ei ole vielä kokoajaa. Aulikki Kalliolahti on ollut yhteydessä Tiinaan. Aulikilla on ajatuksena paastopolku. Tiina kysyy voisiko Aulikki olla myös kokoaja.

Lattarimessu

* Messun kokoaja Kari Salonen on ollut yhteydessä Timoon. Messun piti olla jo tämän vuoden keväällä. Ensi keväänä toteutus tuskin on yhtä suureellinen kuin alkuvuonna ajateltiin. Jos paikalle pääsee korkeintaan 180 henkilöä yleisöä, kuinka paljon kannattaa panostaa? Riittäisikö lattarivaikutteinen messu? Kustannuksia tulee musiikin vuoksi joka tapauksessa. Kevään messujen esite olisi hyvä olla uudenvuodenaaton messussa jaossa. Pitää olla jokin raja lattarimessun kuluille. Mikko on tehnyt talousarvion ensi vuodelle. Voiko tämän vuoden säästyneitä rahoja siirtää Tuomasmessun rahastoon? Ei oteta samaa bändiä (DB Harmonics) kuin keväällä piti olla. Riittää lattarihenkinen messu, esitteeseen messuista vain päivämäärät.

Keskustelu kahden messun tarpeellisuudesta

* Viimeisimmän messusunnuntain messuista ensimmäisessä oli 137 kävijää, toisessa 96. Pohdittiin näiden määrien pohjalta, tarvitaanko oikeasti kahta messua. Tekijöitä esim. palvelutehtäviin on ollut aiempaa hankalampi saada.
* Tämän syksyn messut pidetään tuplana. Päätettiin Aarnen ehdotuksen pohjalta, että pidetään yksi messu per sunnuntai keväällä ja muutetaan päätöstä jos on aihetta. Messut olisivat keväällä klo 17, paitsi tuhkakeskiviikon messu perinteiseen aikaan klo 19.

4. Ensi vuoden vuosikellon päivämäärät

Ensi syksyn messut

* Syksyisin on ollut nuoria tekemässä messua. Ensi syksynä vuorossa olisivat Harjun nuoret. Tiina ottaa yhteyttä Harjun nuorisotyöhön. Ensi syksyn messujenkin päivämäärät on jo päätetty, vielä ei ole teemoja/tekijöitä varattu.

Rukouskoulutus/sielunhoitokoulutus keväällä?

* Avoimen kirkon vastuupapin Minna-Maaria Tammisalon mukaan tänä syksynä ei kouluteta uusia päivystäjiä. Tällä hetkellä Tuomasmessussa ei ole rukouspalvelijoita, eikä järjestetä rukouskoulutusta ainakaan vielä tänä syksynä. Molemmat koetetaan pitää ensi keväänä.

Ehtoollisenjakokoulutus

* Muutama uusi ehtoollisavustaja aloittaa tänä syksynä, mm. Anne V., pari muuta on ollut jo muualla ehtoollisenjakajina. Keväällä järjestettäisiin mahdollisesti myös ehtoollisenjakokoulutus, jonka tähänastisetkin ehtoollisenjakajat voisivat käydä. Mikko ehdotti, että koulutus voisi olla kolmijakoinen: yleinen, Tuomasmessun oma ja jokin syvempi teema. Kolme iltaa ehtoollisesta, ehkä laajemminkin kolme iltaa messusta - kevään Tuomasilloiksi? Kaija Jä: Kirkon symboleista voisi olla joskus jotain koulutusta. Ei tehdä vielä päätöksiä päivistä, mutta mainittuja voisi järjestää.

Vastuuryhmän kokoukset ensi keväälle

* Kokoukset vuorottelevat eri viikonpäivinä. Sille, että joku ei pääse kokouspäivänä, ei mahda mitään, aina on joku poissa. Kun nyt on kaksi Tuomaspappia, riittää että toinen on paikalla. Kokoukset pidetään kuukauden välein.

Tuomasväen kokous

* Jäi keväällä väliin. Seuraavassa kokouksessa nimetään vastuuryhmä seuraavalle kaudelle. Tuomasmessun toimintaohje pitäisi olla Tuomasväen kokoukseen mennessä. Pitäisi kysyä ihmisten halukkuutta vastuuryhmään. Tuomaspäivä pidetään erikseen ennen Tuomasväen kokousta. Tiina varasi tilan Tuomasväen kokoukselle Näsin salissa ke 19.5. klo 18-20. Tuomaspäivä on ollut monesti lauantaina. Pitää olla paikka, johon helppo saada tarjoilu ja helppo kulkea julkisilla liikennevälineillä. Tuomaspäivään on ollut ilmoittautuminen ja ruoan takia vapaehtoinen maksu (5-10 euroa). Todettiin, että Näsin sali olisi kuitenkin helpoin paikka. Mikko varasi sen ja muitakin tiloja Seurakuntien talolta torstaille 20.2.2020. Kahvia on tarjolla klo 9.30 alkaen, varsinainen tilaisuus alkaa klo 10 ja päättyy viimeistään klo 16.

Tuomasillat

* Suunnitteluryhmä, jossa Lauri on mukana, miettii ensi kevään Tuomasiltoja myöhemmin.

5. Varasuunnitelmia messuja varten koronan pahentumisen varalle

* Messusuunnitelmat voivat muuttua, jos koronatilanne pahenee. Jos ei voida päästää yleisöä kirkkoon, voidaan kuitenkin striimata messu. Tällöin ei järjestetä ehtoollista, jolloin jää enemmän tilaa esim. musiikille. Liisa kysyi tuleeko striimattuun messuun screenillä paikan päällä näkyvä tekstitys? Ei ole mahdollista, mutta laulujen sanat voidaan laittaa. Klo 18 messu striimataan kuten tänäkin syksynä. Jos messuun ei voi ottaa kuin 50 henkeä, silloin ei voida ottaa yleisöä. Striimattu messu välitetään myös Pispalan radion kautta.

6. Toimintaohje

* Tuomaspapit eivät ole vielä ehtineet tehdä pohjatyöskentelyä vastuuryhmää varten.

7. Teams

* Teamsin toimivuudessa on yhä ongelmia. Tässäkin kokouksessa Risto ja Kaija Je putosivat Teamsista kokouksen alun jälkeen, eivätkä päässeet kommentoimaan äänen kautta. Kaija pääsi takaisin ääniyhteyteen noin klo 19.10.
* Lokakuusta lähtien Teamsiin on vaadittu lisäksi vahvempi tunnistautuminen, mutta siinä kannattaa käyttää tekstiviestiä puhelimeen, ei Microsoftin Authenticator-sovellusta. Kaija Je toisti Teamsin keskustelupalstalle kirjoittamansa, että Tuomas-vastuuryhmään osallistumiseen ei voida asettaa tietoteknistä kynnystä, se on hengellistä toimintaa ja tietotekniikka vain väline. Tärkeimmät tiedostot lähetetään sähköpostilla, kuten esityslistat liitteineen ja kokousten muistiot. Todettiin myös hyväksi, että kun oli edellisen kokouksen jälkeen keskusteltu sähköpostissa, se oli pidetty yhdessä ketjussa eikä monessa. Tiina voi kokeilla Outlook-ryhmän luomista, jonka voisi ehkä siirtää Teamsiin.

8. Viestintä

* Käsittely siirrettiin seuraavaan kokoukseen.

9. Muut asiat

* Tuomasmessun vastuuhenkilöiden kokoontuminen pidetään ti 27.10. Aleksanterin kirkossa. Jos yli 30 henkeä ilmoittautuu mukaan, ollaan kirkkosalissa.
* Seuraava vastuuryhmän kokous pidetään ti 17.11. Seurakuntien talon Rooma-salissa. Timo hoitaa tarjoilun ja Lauri pitää alkuhartauden. Kaija Je hoitaa 16.12. kokouksen sekä tarjoilun että hartauden.
* Kaija Je ehdotti, että voitaisiin järjestää reissu Pinsiön kirkkoon sitten kun sellaiset ovat taas mahdollisia. Matkan piti olla jo loppukeväästä, mutta se peruuntui koronan takia.

Päätettiin kokous Herran siunaukseen noin klo 19.35.